Soektog na vermiste polisiebeampte van stapel gestuurThabo Mahlaba Lt.kol. Katlego Mogale, woordvoerder van die polisie, sê Mahlaba is op 6 Junie as vermis aangemeld deur sy vrou. Hy is op 5 Junie die laaste keer by die Kagiso-polisiestasie gesien. Mogale sê daar word beweer dat Mahlaba op 5 Junie geld gaan trek het by ‘n ABSA-bank in Krugersdorp en nooit weer teruggekeer het huis toe nie. Mahlala is omtrent 1,69m lank en loop kruppel. Hy het ‘n swart hoed en blou denimbroek en -baadjie aangehad ten tyde van sy verdwyning. Enigiemand met inligting oor waar Mahlaba hom bevind kan die ondersoekbeampte, ao. Lucky Nldovu, kontak by 082 589 5025 of 011 696 9000.